5. નાણાકીય સ્વતંત્રતા પ્રાપ્ત કરો : ભારતમાં સ્ત્રીઓ સામાન્ય રીતે નાણાકીય દૃષ્ટિએ સ્વતંત્ર નથી. તે સ્થિર નોકરી કરતી હોવા છતાં નાણાકીય સ્વતંત્રતા માટે તે તેના પતિ અથવા પિતા પર આધારિત હોય છે. નાણાકીય સ્વતંત્રતા પ્રાપ્ત કરવી એ કંઈ અશક્ય બાબત નથી. સૌપ્રથમ નાની વિગતો પર ધ્યાન કેન્દ્રિત કરવું તમને ખૂબ મદદરૂપ થઈ પડશે. જ્યારે પણ શક્ય હોય ત્યાં નાની-નાની જરૂરિયાતો પર કાપ મૂકો અને તમારા આવક તેમજ ખર્ચાઓનો ચોક્ખો રેકોર્ડ રાખી એને જાળવો. એવા મુખ્ય ક્ષેત્રો પર ધ્યાન કેન્દ્રિત કરવામાં કે જ્યાં તમે તમારા નાણાની બચત કરી શકો અને કેવી રીતે તમે એમ કરી શકશો એ અંગે નાણાકીય આયોજક તમને મદદ કરશે. નાણાકીય સ્વતંત્રતા એટલે એનો અર્થ એવો કરવો જરૂરી નથી કે કોઈની પરવાનગી વિના તમે નાણા ખર્ચી શકો છો. તેનો અર્થ એ થાય છે કે તમે શાણપણભરી રીતે નાણા ખર્ચો અને તમારા ઉડાઉપણાના ઈરાદાને તમે અંકુશમાં રાખો. અને આવું ત્યારે જ શક્ય બનશે કે જ્યારે સ્ત્રી નાણાકીય વિવિધ પાસાંઓને બરાબર સમજતી થશે.